Gran Britagna (ìsula)

La Gran Britagna è n'ìsula di l'arcipèlacu di l'ìsuli britànnichi. Lu tirritoriu dâ Gran Britagna apparteni ntiramenti ô Regnu Unitu, e cumprenni la Ngriterra, lu Galles, la Scozzia. Puru siddu lu cuvernu dû Regnu Unitu distingui 'n tèrmini ufficiali tra la Gran Britagna e lu Regnu Unitu, lu nomu «Gran Britagna» veni usatu spissu comu sinònimu pi l'àutru.